*****

ΚΑΝΟΝΙΣΜΟΣ (ΕΟΚ) αριθ. 3302/90 ΤΗΣ ΕΠΙΤΡΟΠΗΣ

της 15ης Νοεμβρίου 1990

περί καθορισμού των λεπτομερειών εφαρμογής σχετικά με τη μεταβίβαση των δικαιωμάτων μεταφύτευσης των αμπελουργικών εκτάσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αγοράς στον αμπελοοινικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 7 παράγραφος 6,

Εκτιμώντας:

ότι το Συμβούλιο έχει προβλέψει να διευρύνει τη δυνατότητα μεταβιβάσεως των δικαιωμάτων αναφύτευσης μεταξύ των εκμεταλλεύσεων, στις αμπελουργικές εκτάσεις που προορίζονται για την παραγωγή επιτραπέζιου οίνου, επιτραπέζιων σταφυλιών ή την καλλιέργεια μητρικών φυτειών υποκειμένων αμπέλου, για να αποφευχθεί όπως η απαγόρευση νέων φυτεύσεων συνδυαζόμενη με τον προορισμό της άσκησης του δικαιώματος αναφύτεσης αποτελεί εμπόδιο για την προσαρμογή της προσφοράς στην εξέλιξη της ζήτησης·

ότι η δυνατότητα ασκήσεως των δικαιωμάτων αναφύτευσης πρέπει να πραγματοποιείται με σύνεση και να ελέγχεται, ώστε να εκτιμάται το βάσιμο των μεταβιβάσεων αυτών, να αποφεύγονται οι απάτες και να διασφαλίζεται η καλή λειτουργία αυτών· ότι η κατάρτιση και η χρησιμοποίηση του αμπελοοινικού μητρώου που προβλέπεται στον κανονισμό (ΕΟΚ) αριθ. 2392/86 του Συμβουλίου (3) καθιστά δυνατή τη διασφάλιση της αποτελεσματικής παρακολούθησης και της ασκήσεως των δικαιωμάτων μεταβίβασης·

ότι είναι αναγκαίο για τη διενέργεια ελέγχων να καθίσταται δυνατή η παρακολούθηση της εξέλιξης του παραγωγικού δυναμικού κάθε εκμετάλλευσης· ότι η μεταγραφή των μεταβιβάσεων στο αμπελοοινικό μητρώο διασφαλίζει την ενημέρωση και την αποτελεσματικότητα αυτών· ότι η επίσημη απόδειξη της κτήσεως δύναται να χρησιμοποιείται για τους ελέγχους καταλληλότητας σε σχέση με τα στοιχεία που αναφέονται στο αμπελουργικό μητρώο· ότι η κτήση του δικαιώματος αναφύτευσης με μεταβίβαση εξομοιούται με τον κάτοχο με την κτήση δικαιώματος νέας φύτευσης, η ισχύς του οπίου προορίζεται στην προθεσμία που προβλέπεται στο άρθρο 8 παράγραφος 3 του κανονισμού (ΕΟΚ) αριθ. 822/87·

ότι πρέπει να καθίσταται δυνατή η κατάρτιση που προσαρμόζεται στις ιδιαιτερότητες κάθε αμπελουργικής περιοχής· ότι πρέπει να περιορισθεί ο αριθμός των μεταβιβάσεων σε ποσοστό μικρότερο από το ποσοστό της συνήθους ανανεώσεως του αμπελώνα, ώστε οι αμπελώνες να μη αναπτύσσονται με γρήγορο ρυθμό και κατά τρόπο που δημιουργεί έλλεψη ισορροπίας σε ορισμένες περιοχές· ότι οι μεταβιβάσεις πρέπει να επιτρέπονται σε συνάρτηση με τα κριτήρια χορηγήσεως σύμφωνα με τους αναφερόμενους στόχους· ότι οι ενδεχόμενοι αιτούντες πρέπει να ενημερωνονται προηγουμένως για τα κριτήρια που λαμβάνονται υπόψη και για τις χορηγούμενες προτεραιότητες·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο παρών κανονισμός καθορίζει τους όρους και τις λεπτομέρειες εφαρμογής της μεταβίβασης των δικαιωμάτων αναφύτευσης των αμπελουργικών εκτάσεων, μεταξύ των αμπελουργικών εκμεταλλεύσεων, προς τις εκτάσεις που προορίζονται για την παραγωγή επιτραπέζιου οίνου, επιτραπέζιων σταφυλιών ή την καλλιέργεια μητρικών φυτειών υποκειμένων αμπέλου που προβλέπονται στο άρθρο 7 παράγραφος 2 δεύτερο εδάφιο δεύτερη περίπτωση του κανονισμού (ΕΟΚ) αριθ. 822/87.

2. Κατά την έννοια του παρόντος κανονισμού, εννοείται ως:

- «εκχωρών», το πρόσωπο που προσφέρει τα δικαιώματα αναφύτευσης,

- «αιτών», το πρόσωπο που επιθυμεί να αποκτήσει αυτά τα δικαιώματα,

- «κάτοχος», ο αιτών που είναι εξουσιοδοτημένος να πραγματοποιήσει τη συναλλαγή που επιτρέπει την απόκτηση των δικαιωμάτων με μεταβίβαση,

- «δικαιώματα χαρτοφυλακίου», είτε τα δικαιώματα αναφύτευσης που ανακύπτουν από προηγούμενη εκρίζωση είτε τα δικαιώματα νέας φύτευσης, των οποίων κάνει χρήση αμέσως ο ενδιαφερόμενος κάτοχος εκμετάλλευσης,

- «εδάφη ποικιλιακών δυνατοτήτων», η μονάδα φυσικού περιβάλλοντος που χαρακτηρίζεται από γεωμορφολογικά, εδαφολογικά και κλιματολογικά δεδομένα, για την οποία γίνεται ταξινόμηση καταλληλότητας της ποικιλίας.

ΤΙΤΛΟΣ Ι

Γενικοί κανόνες

Άρθρο 2

1. Για κάθε αίτηση μεταβίβασης, η ύπαρξη δικαιώματος που αποτελεί το αντικείμενο της αίτησης μεταβίβασης πρέπει να διαπιστώνεται από τις αρμόδιες αρχές, βάσει στοιχείων του συνόλου των δικαιωμάτων αναφύτευσης της εκμετάλλευσης του εκχωρούντος. Αυτά τα στοιχεία θα

επιτρέψουν να διαπιστωθεί η πορεία της εξέλιξης τω αγροτεμαχίων καθώς και οι εκριζώσεις και αναφυτεύσεις της εν λόγω εκμετάλλευσης για ελάχιστη περίοδο οκτώ ετών. Η αυθεντικότητα των δικαιωμάτων πρέπει να διαπιστώνεται από την ύπαρξη μηνιαίας μεταγραφής των εκριζώσεων, των αναφετεύσεων και των νέων φυτεύσεων της εκμετάλλευσης στο βιβλίο καταχωρήσεων ή στο αμπελουργικό κτηματολόγιο που υπάρχει σε κάθε κράτος μέλος, ή στο κοινοτικό αμπελουργικό μητρώο, στην περίπτωση κατά την οποία η μεταγραφή αυτή πραγματοποιείται στην ενδιαφερόμενη διοικητική μονάδα.

2. Για την εφαρμογή του παρόντος κανονισμού κάθε εκρίζωση από την οποία ανακύπτουν δικαιώματα αναφύτευσης πρέπει να αποτελεί το αντικείμενο επιτόπιου ελέγχου από τις αρμόδιες αρχές. Κάθε φυσικό ή νομικό πρόσωπο που έχειτην πρόθεση να προβεί σε εκρίζωση αμπελουργικής έκτασης πρέπει να υποβάλει στις αρμόδιες αρχές δήλωση εκρίζωσης τουλάχιστον 30 ημέρες πριν από την ημερομηνία έναρξης των εργασιών εκρίζωσης. Η δήλωση αυτή περιλαμβάνει την αναγνώριση του προσώπου, της εκμετάλλευσής του και του αγροτεμαχίου που πρέπει να εκριζωθεί καθώς και την ημερομηνία της προβλεπόμενης εκρίζωσης.

3. Ο εκχωρών πρέπει να πληροί τους όρους την κοινοτικής ρύθμισης που αφορά τον αμπελοοινικό τομέα.

4. Ο κάτοχος εκμετάλλευσης που έχει αποκτήσει δικαιώματα νέας φύτευσης κατά τη διάρκεια των πέντε τελευταίων περιόδων εμπορίας ή κατά τη διάρκεια της τρέχουσας περιόδου δεν δύναται να εκχωρήσει τα δικαιώματα.

Άρθρο 3

Για να δύναται να πραγματοποιήσει μεταβίβαση ο αιτών πρέπει να πληροί τους κάτωθι όρους, για τις κατηγορίες χρήσεων των εν λόγω ποικιλιών αμπέλου:

- να μην κατέχει δικαιώματα χαρτοφυλακίου ή να μην κατέχει αρκετά ώστε να πραγματοποιήσει τις προβλεπόμενες φυτεύσεις· αυτά τα δικαιώματα χαρτοφυλακίου πρέπει να τα χρησιμοποιεί κατά προτεραιότητα για κάθε φύτευση στην εκμετάλλευση, πριν από τη χρήση των δικαιωμάτων που λαμβάνονται με μεταβίβαση,

- να μην έχει λάβει πριμοδότηση οριστικής εγκατάλειψης των αμπελουργικών εκτάσεων κατά τη διάρκεια των πέντε προηγουμένων περιόδων εμπορίας ή της τρέχουσας περιόδου και να αναλάβει τη δέσμευση ότι θα υποβάλει αίτηση για την πριμοδότηση αυτή κατά τη διάρκεια των πέντε επομένων περιόδων εμπορίας, χωρίς να θίγονται οι διατάξεις που προβλέπονται στο άρθρο 4 παράγραφος 2 δεύτερη περίπτωση του κανονισμού (ΕΟΚ) αριθ. 777/85 του Συμβουλίου (1) και στο άρθρο 3 παράγραφος 2 τρίτη περίπτωση του κανονισμού (ΕΟΚ) αριθ. 456/80 του Συμβουλίου (2).

Εάν, εκτός από τις μεταβιβάσεις, το δικαίωμα αναφύτευσης δύναται να ασκηθεί μόνο επί της επιφάνειας όπου έχει πραγματοποιηθεί η εκρίζωση, ο όρος αυτός αφορά μόνο τα αγροτεμάχια που αναφέρονται στην αίτηση μεταβίβασης,

- να μην έχει εκχωρήσει τα δικαιώματα αναφύτευσης κατά τη διάρκεια των πέντε τελευταίων περιόδων εμπορίας ή κατά τη διάρκεια της τρέχουσας περιόδου, και να αναλάβει την υποχρέωση να μην προβεί σε εκχώρηση των δικαιωμάτων αυτών κατά τη διάρκεια των πέντε επομένων περιόδων εμπορίας,

- να μην έχει διαπράξει παράβαση της κοινοτικής ή εθνικής αμπελουργικής νομοθεσίας.

Άρθρο 4

1. Η μεταβίβαση αποτελεί αντικείμενο προηγούμενης επίσημης άδειας· αυτή ισχύει μόνο για αγροτεμάχιο ορισμένου προορισμού και για δεδομένη ποικιλία.

2. Τα κράτη μέλη ορίζουν μία ή περισσότερες αρχές που καταχωρούν, κατά συγκεντρωτικό τρόπο, τη μεταβίβαση, με την οποία ο εκχωρών χάνει το σχετικό δικαίωμα αναφύτευσης. Η καταχώρηση αυτή εγγράφεται στο αμπελουργικό μητρώο για ενημέρωσή του. Η καταχώρηση αυτή καθιστά δυνατή την παρακολούθηση που προβλέπεται στο άρθρο 2 παράγραφος 1, επίσης πριν από την κατάρτιση του αμπελουργικού μητρώου.

3. Με τη μεταβίβαση ακδίδεται από τις αρμόδιες αρχές έγγραφο στον κάτοχο, στο οποίο αναφέρονται τα κάτωθι στοιχεία:

- αναγνώριση του εκχωρούντος, της εκμετάλλευσής του και του αγροτεμαχίου στο οποίο αναφέρεται το δικαίωμα σύμφωνα με τις λεπτομέρειες του αμπελουργικού μητρώου ή της ισχύουσας ρυθμίσεως στην περίπτωση ακτά την οποία δεν έχει καταρτιστεί ακόμη το αμπελουργικό μητρώο,

- αναγνώριση του χρήστη, της εκμετάλλευσής του και του αγροτεμαχίου προορισμού, σύμφωνα με τις ίδιες λεπτομέρειες, καθώς και της ποικιλίας και της κατηγορίας της εκτάσεως σύμφωνα με τους όρους της άδειας που προβλέπονται στο άρθρο 7 παράγραφος 2 δεύτερο εδάφιο δεύτερη περίπτωση του κανονισμού (ΕΟΚ) αριθ. 822/87,

- τα στοιχεία εκρίζωσης και της λήξης ισχύος του δικαιώματος.

4. Η χρήση του δικαιώματος μετά από τη μεταβίβαση ισχύει μόνο μέχρι το τέλος της δεύτερης περιόδου που έπεται εκείνης κατά τη διάρκεια της οποίας εκδόθηκε η άδεια και εντός των ορίων ισχύος του εν λόγω δικαιώματος.

Άρθρο 5

1. Οι μεταβιβάσεις δύναται να πραγματοποιούνται μόνο για την ίδια περιοχή παραγωγής. Η περιοχή αυτή πρέπει, να παρουσιάζει επαρκώς ομοιογενή χαρακτηριστικά παραγωγής ώστε η γενίκευση των μεταβιβάσεων να μην προκαλεί κοινωνικοδιαρθρωτική ή οικονομική έλλειψη ισορροπίας.

Τα συνήθη επίπεδα της γεωργικής αποδόσεως πρέπει ιδίως να συγκρίνονται για ολόκληρη την περιοχή.

2. Η έκταση που αποτελεί αντικείμενο μεταβιβάσεως περιορίζεται ανά κράτος μέλος και για κάθε αμπελουργική περίοδο εμπορίας στο 1 % της συνολικής εκτάσεως που προορίζεται για παραγωγή επιτραπέζιου οίνου, επιτραπεζίων σταφυλών και των μητρικών φυτειών υποκειμένων αμπέλου του ενδιαφερομένου κράτους μέλους.

3. Το κράτος μέλος καταρτίζει για κάθε περιοχή παραγωγής:

- κατάλογο ποικιλίων που θεωρούνται ως βελτιωτικές και με μέτρια απόδοση· οι ποικιλίες που φυτεύονται με μεταβίβαση πρέπει να συμπεριλαμβάνονται στον κατάλογο αυτό,

- ελάχιστη έκταση που φυτεύεται με μεταβίβαση, συμπεριλαμβανομένη μεταξύ 10 και 50 εκταρίων,

- μέγιστη έκταση ετήσιας κτήσης ανά εκμετάλλευση,

- κριτήρια χορηγήσεως που ανταποκρίνονται στις ιδιαιτερότητες της περιοχής και που είναι σύμφωνα με το στόχο ποιότητας του παρόντος κανονισμού.

Οι άδειες απόκτησης των δικαιωμάτων μεταβιβάσεως χορηγούνται, εφόσον οι αιτήσεις απόκτησης των δικαιωμάτων αναφύτευσης με μεταβίβαση πληρούν τους όρους που προβλέπονται ανωτέρω.

4. Το κράτος μέλος ενημερώνει για τα οριστικά κριτήρια τους ενδεχόμενους αιτούντες, πριν από την 1η Μαρτίου εκάστου έτους. Τα κριτήρια αυτά δύνανται να καταρτίζονται σύμφωνα με σειρά προτεραιότητας της κατανομής· στην περίπτωση κατά την οποία το σύνολο των αιτήσεων υπερβαίνει τη μέγιστη έκταση που αναφέρεται στην παράγραφο 2, οι άδειες χορηγούνται σε συνάρτηση με αυτή τη σειρά προτεραιότητας ή ανάλογα με μία γενική πτώση.

Άρθρο 6

Οι αιτήσεις απόκτησης των δικαιωμάτων αναφύτευσης με μεταβίβαση, κατατίθενται στις αρμόδιες αρχές πριν τις 15 Απριλίου. Οι αρμόδιες αρχές απαντούν στις εν λόγω αιτήσεις και διαβιβάζουν τις άδειες αποκτήσεως των δικαιωμάτων μεταβίβασης πριν από την 1η Σεπτεμβρίου.

Ωστόσο, για την εφαρμογή κατά την περίοδο εμπορίας 1990/91, οι εν λόγω ημερομηνίες είναι αντίστοιχα η 1η Ιανουαρίου και η 1η Μαρτίου 1991.

Άρθρο 7

1. Πριν την 1η Ιανουαρίου εκάστου έτους, τα κράτη μέλη ανακοινώνουν στην Επιτροπή τα μέτρα που προβλέπονται κατ' εφαρμογή του παρόντος κανονισμού και ιδίως τα μέτρα που αναφέρονται στο άρθρο 5. Η Επιτροπή αποφασίζει εάν τα μέτρα αυτά είναι σύμφωνα προς την κοινοτική ρύθμιση.

Τα κράτη μέλη κοινοποιούν στην Επιτροπή τις αρμόδιες αρχές που ορίζονται για την εφαρμογή του παρόντος κανονισμού και διευκρινίζουν την κατανομή των καθηκόντων τους.

2. Τα κράτη μέλη ανακοινώνουν στην Επιτροπή πριν την λήξη της περιόδου εμπορίας, τον αριθμό αδειών απόκτησης των δικαιωμάτων μεταβίβασης που χορηγούνται κατά τη διάρκεια της περιόδου εμπορίας ανά περιοχή, τον αριθμό των εκχωρούντων και των κατόχων, τις σχετικές εκτάσεις και τις μέσες τιμές των συναλλαγών, στοιχεία που αναλύονται σε συνάρτηση με τις κατηγορίες χρήσεως των ποικιλιών αμπέλου.

Η ανακοίνωση αυτή πραγματοποιείται κυρίως στο πλαίσιο της ετήσιας ανακοινώσεως που πραγματοποιείται από τα κράτη μέλη βάσει του άρθρου 9 του κανονισμού (ΕΟΚ) αριθ. 822/87.

Άρθρο 8

1. Όταν η μεταβίβαση αποτελεί αντικείμενο εμπορικής συναλλαγής, καταχωρείται επίσης το ποσό της συναλλαγής αυτής.

2. Οι εθνικές αρχές εξασφαλίζουν τη διαφάνεια της αγοράς και πληροφόρησης των αμπελουργών σχετικά με τα έξοδα των συναλλαγών.

ΤΙΤΛΟΣ ΙΙ

Ειδικοί κανόνες για τις μεταβιβάσεις που προορίζονται για την παραγωγή επιτραπέζιων οίνων

Άρθρο 9

1. Η άδεια μεταβίβασης υπόκειται στην υποχρέωση τήρησης ενός μέγιστου ορίου απόδοσης που δεν πρέπει να ξεπεραστεί και το οποίο καθορίζεται από κάθε κράτος μέλος σε κάθε περιοχή.

2. Από την άδεια μεταβίβασης αποκλείονται οι αμπελώνες που προορίζονται να ενταχθούν σε σύστημα υψηλής παραγωγικότητας, όπως οι αρδευμένοι αμπελώνες ή οι αμπελώνες με πέργκολα.

3. Όταν υπάρχει περιοχή εδαφών ποικιλιακών δυνατοτήτων, η άδεια μεταβιβάσειως χορηγείται για τις ποικιλίες που αναγνωρίζονται ως βελτιωτικές.

Άρθρο 10

1. Οι άδειες μεταβίβασης χορηγούνται μόνο για παραγωγή που παρέχει εγγυήσεις υψηλού ποιοτικού και μεγάλης διάρκειας επιπέδου.

2. Τα κριτήρια χορηγήσεως που καθορίζονται από τα κράτη μέλη βάσει του άρθρου 5 παράγραφοι 3 και 4, πρέπει να περιορίζονται στις ακόλουθες περιπτώσεις:

- κάτοχοι εκμεταλλεύσεων που καλύπτονται από μέτρα διαρθρωτικής βελτίωσης βάσει του κανονισμού (ΕΟΚ) αριθ. 797/85 του Συμβουλίου (1),

- κάτοχοι εκμεταλλεύσεων των οποίων τα αγροτεμάχια αποτελούν αντικείμενο συλλογικών εργασιών αναδιάρθρωσης,

- μέλη ενώσεων που οινοποιούν συλλογικά ή κάτοχοι εκμεταλλεύσεων με ειδικές κάβες που ακολουθούν μια πολιτική ποιότητας χάρη κυρίως στην διαλογή κατά τη συγκομιδή και κατάλληλο υλικό οινοποίησης,

- κάτοχοι εκμεταλλεύσεων που παράγουν ή δεσμεύονται να παράγουν οίνους με γεωγραφική ένδειξη όπως προβλέπεται στο άρθρο 725 του κανονισμού (ΕΟΚ) αριθ. 822/87,

- κάτοχοι εκμεταλλεύσεων που είναι σε θέση να αποδείξουν ότι η παραγωγή του οίνου τίθεται σε εμπορία εξ ολοκλήρου και κατά τη διάρκεια μεγάλης περιόδου υπό ικανοποιητικούς όρους αγοράς.

3. Όταν υπάρχει κίνδυνος ελλείψεως ισορροπίας της αγοράς προϊόντων καθορισμένης προέλευσης, το κράτος μέλος, δύναται να αναστείλει ή να περιορίσει τις μεταβιβάσεις στα σχετικά εδάφη παραγωγής, ιδίως στην περίπτωση των προϊόντων του αμπελοοινικού τομέα με γεωγραφική ένδειξη. Στην περίπτωση αυτή το κράτος μέλος ενημερώνει σχετικά την Επιτροπή.

Άρθρο 11

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Νοεμβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 132 της 23. 5. 1990, σ. 19.

(3) ΕΕ αριθ. L 208 της 31. 7. 1986, σ. 1.

(1) ΕΕ αριθ. L 88 της 28. 3. 1985, σ. 8.

(2) ΕΕ αριθ. L 57 της 29. 2. 1980, σ. 6.

(1) ΕΕ αριθ. L 93 της 30. 3. 1985, σ. 1.